***Pretendenta uzdotais jautājums:***

Ieinteresētais piegādātājs lūdz skaidrot atšifrējumus būvdarbu lokālās tāmes „Objekts Nr.4 Ceļa nr.37 GG-1 noteces atjaunošana” pozīcijai Nr. 4.4.1. „C-4”un „Objekts Nr. 8”Vītoliņu ciema Lāču un Vērpju ielu grāvju noteces atjaunošana” pozīcijām Nr.8.4.1. „C-4”, Nr.8.4.1.”C-5”, Nr.8.4.1. „C-6”, un Nr.8.4.1. „C-7”. Tā kā iepirkuma dokumentācijai nav pievienoti labiekārtošanas rasējumi vai cita veida dokumentācija, kurā būtu norādīts, pēc kādām prasībām ir nepieciešams veikt labiekārtošanas darbus, ieinteresētais piegādātājs lūdz skaidrot, vai iepriekš minētie darbi jāveic, ievērojot 2014. gada „Ceļu specifikācijas”.

***Atbilde uz jautājumu par darbu izpildes kvalitātes prasībām iepirkumam „Jelgavas novada pašvaldības meliorācijas sistēmu uzturēšana” ID Nr. JNP 2014/74***

Izpildīto darbu kvalitātei jāatbilst līguma 2.1. un 2.2. apakšpunktiem, kas nozīmē, ka darbu izpildes laikā tiek ievērotas:

1. „Ceļu specifikācijas 2014” prasības;
2. Izmantoto materiālu ražotāju vai piegādātāju rekomendācijas un instrukcijas mezglu un būvju daļu pareizai izbūvei;
3. Latvijas Republikas Zemkopības ministrijas Uzņēmumu tehniskie noteikumi LV UTN 90000064161-07-2009 „MELIORĀCIJAS SITĒMAS – BŪVDARBU IZPILDE UN BŪVJU NODOŠANA EKSPLUATĀCIJĀ” prasības.

Veicot caurteku nomaiņu, vienības izmaksās izbūvējot vienu t.m. jāiekļauj arī darbi, kas saistīti ar caurules smilts pabēruma un apbēruma izbūvi. Virsas seguma atjaunošanu līdz sākotnējam stāvoklim. Paredzēt atjaunot caurteku galos nogāžu stiprināšanu atbilstoši augstāk minēto normatīvu prasībām.

Objektos Nr.3, Nr.4 virs caurtekām paredzēt atjaunot grants segumu, Objektā Nr.8 segumu atjaunošanu paredzēt līdz sākotnējam stāvoklim, ja to bojājumi radušies darbu izpildes laikā lietotās tehnikas ietekmē.

Iepirkumu komisijas priekšsēdētāja: A. Udalova